Ευάγγελος Σουσουρογιάννης

Ο Ευάγγελος Σουσουρογιάννης (1928 - 20 Αυγούστου 2011Πλήθος κόσμου στη νεκρώσιμη ακολουθία του πρώην ευρωβουλευτή της Ν.Δ Ευάγγελου Σουσουρογιάννη , 22-8-2011 , ανάκτηση 5-7-2013.), του Αθανασίου, ήταν Έλληνας δικηγόρος που χρημάτισε βουλευτής ΝΔ στο νομό Πιερίας από το 1974 ως το 1981. Κοινοβουλευτική θητεία του Ευαγγέλου Σουσουρογιάννη, ιστότοπος Βουλής των Ελλήνων, ανάκτηση 5-7-2013. και ευρωβουλευτής το 1981.

 Βιογραφία 
Ο Ε. Σουσουρογιάννης με καταγωγή από το Ραχώνι Θάσου γεννήθηκε στη Θεσσαλονίκη το 1928. Σπούδασε Νομικά στο ΑΠΘ και κατόπιν εγκαταστάθηκε στην Κατερίνη, όπου εργάστηκε ως δικηγόρος. Ασχολήθηκε με τον αθλητισμό εκτός από την πολιτική. Διατέλεσε Γενικός Γραμματέας και Πρόεδρος της ΠΑΕ Πιερικός. Υπήρξε επίσης μέλος του Διοικητικού Συμβουλίου του Ναυτικού Ομίλου Κατερίνης για πολλά έτη. Σύζυγός του ήταν η Ευτυχία Σουσουρογιάννη (Σαλασίδου). Είχε 2 γιούς (Ηλίας και Αθανάσιος) και 3 εγγόνια (Ευάγγελος, Ευάγγελος, Έλενα).

Πήρε μέρος στις εκλογές του 1974 ως υποψήφιος βουλευτής Πιερίας με τη Νέα Δημοκρατία και εξελέγη με 17.235 ψήφους. Στις επόμενες εκλογές το 1977 επανεξελέγη βουλευτής με 8.018 ψήφους. Υπήρξε προσωπικός και πολιτικός φίλος του Ευάγγελου Αβέρωφ, τον οποίο και στήριξε στην υποψηφιότητά του για την προεδρία της Νέας Δημοκρατίας το 1980 κόντρα στον Γεώργιο Ράλλη.

Το 1981 υπηρέτησε ως ευρωβουλευτής της ΝΔ από τον Ιανουάριο ως τον Οκτώβριο εκείνης της χρονιάςΟι Έλληνες ευρωβουλευτές του 1981, ανακτήθηκε στις 5-7-2013.. Ήταν ένας εκ των πρώτων 24 Ελλήνων Ευρωβουλευτών. Ήταν μέλος της Επιτροπής Ενεργείας και Ερευνών του Ευρωπαϊκού Κοινοβουλίου, από το Φεβρουάριο ως τον Οκτώβριο του 1981Προφίλ του ευρωβουλευτή, ιστοσελίδα Ευρωπαϊκού Κοινοβουλίου, ανάκτηση 5-7-2013.. Υπήρξε υποψήφιος βουλευτής με την Νέα Δημοκρατία και τη χρονιά 1993 υπό την προεδρία του Κωνσταντίνου Μητσοτάκη, χωρίς να κατορθώσει να εκλεγεί ωστόσο.

Ήταν ενεργός με τα κοινά ακόμα και τα τελευταία χρόνια της ζωής του. Το 2009 στήριξε με κοινή δήλωση 7 πρώην βουλευτών της ΝΔ τον Αντώνη Σαμαρά Υπέρ Σαμαρά, Ρόδη Κράτσα και Ανδρέας Λυκουρέντζος, thebest.gr 25-11-2009, ανάκτηση 5-7-2013..  Το Νοέμβριο του ίδιου χρόνου ήταν ανάμεσα στα 49 πρόσωπα από την Πιερία που πήραν μέρος στο έκτακτο συνέδριο της ΝΔ στην ελληνική πρωτεύουσα.Ολύμπιο Βήμα , ηλεκτρονική έκδοση, "Η λίστα των Πιεριέων συνέδρων", 7-11-2009, ανάκτηση 6-8-2013

 Παραπομπές 

 Πηγές 


Κατηγορία:Βουλευτές Πιερίας
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Ευρωβουλευτές της Ελλάδας εκλεγμένοι την περίοδο 1981-1984